5G kommer uden tvivl til at skabe nye muligheder inden for en række brancher, men det er stadig uvist præcist hvad 5G kommer til at betyde. Man kan forestille sig, at industrien vil kunne omstille sin produktion på ultrakort tid ved hjælp af trådløs 5G software. Simuleringsværktøjer baseret på Virtual Reality kan designe, teste og rette fejl på komplicerede produktionskæder på tværs af afdelinger og geografi, inden man sætter produktionen i gang. Man kan også forestille sig, at sundhedsvæsnet vil kunne fjernstyre operationer via mobilnettet robotteknologi. Det bliver sikkert kun fantasien, som sætter grænser. I alt fra underholdning til industri, transport, sundhedssystem og udstyr til hjemmet bliver de lynhurtige hastigheder og den tårnhøje stabilitet i et trådløst 5G-netværk en afgørende faktor.